Adam Borzęcki
Adam Borzęcki (s. 6. toukokuuta 1978 Gdańsk, Puola) on puolalais-saksalainen jääkiekkopuolustaja, joka pelasi kaudella 2016–2017 Saksan toiseksi korkeimmalla sarjatasolla DEL2-liigan Bietigheim Steelersissa. Hän toimi joukkueen kapteenina. Elite Prospects -sivuston Ulf Anderssonin mukaan Borzęcki on puolustava puolustaja, joka on käyttökelpoinen alivoimalla. Hän on pelannut urallaan kotimaidensa lisäksi myös Ruotsissa ja Pohjois-Amerikassa.
Kenneth Bowersox
Kenneth Dwane Bowersox (s. 14. maaliskuuta 1963 Portsmouth, Virginia, Yhdysvallat) on yhdysvaltalainen astronautti. Bowersox valittiin astronauttikoulutukseen vuonna 1987 ja on osallistunut NASA:n avaruussukkulalennoille STS-50, STS-61, STS-73, STS-82 ja STS-113 Retkikunnan 6 jäsenenä. Paluulennon Kansainväliseltä avaruusasemalta Bowersox suoritti poikkeuksellisesti Sojuz TMA-1 -aluksella Avaruussukkula Columbian onnettomuutta seuranneen avaruussukkulaohjelman keskeytyksen vuoksi.